S p r á v a 
o plnení Plánu legislatívnych úloh vlády Slovenskej republiky na rok 2001
(podľa stavu k 31. decembru 2001)
_______________________________________________________________

Plán legislatívnych úloh vlády Slovenskej republiky na rok 2001(ďalej len „plán“) schválila vláda Slovenskej republiky (ďalej len „vláda“) 17. januára 2001 uznesením č. 45. Plán obsahoval 161 návrhov právnych predpisov, z toho 107 návrhov zákonov, 42 návrhov nariadení vlády a 12 legislatívnych zámerov návrhov zákonov. Z celkového počtu návrhov právnych predpisov obsiahnutých v pláne bolo 92 úloh prioritných.
V nadväznosti na prijatie novely Ústavy Slovenskej republiky sa pred-pokladalo, že v júni bude predložených 15 návrhov právnych predpisov. Novelu Ústavy Slovenskej republiky schválila Národná rada Slovenskej republiky 23. feb-ruára 2001 ako ústavný zákon č. 90/2001 Z.z.. Vzhľadom na uvedené vláda 19. apríla 2001 uznesením č. 342 schválila „Doplnok legislatívnych úloh k Plánu legisla-tívnych úloh vlády Slovenskej republiky na rok 2001, ktoré vyplynuli z novely Ústavy Slovenskej republiky schválenej 23. februára 2001“. Doplnok obsahoval 17 návrhov právnych predpisov, o ktoré sa doplnil plán, tri úlohy, ktoré súviseli s novelou Ústavy Slovenskej republiky a boli v pláne zahrnuté a v jednom prí-pade sa predpokladalo, že návrh právneho predpisu predložia poslanci Národnej rady Slovenskej republiky. Prehľad o počte návrhov právnych predpisov zahrnu-tých v pláne podľa rezortov je uvedený v tabuľke č. 1.
V nadväznosti na schválenie reformy verejnej správy sa v pláne uvažo-valo s predložením 12 návrhov právnych predpisov, a to v júni 2001. Predlože-nie niektorých návrhov týchto právnych predpisov bolo prekryté úlohami nad-väzujúcimi na novelu Ústavy Slovenskej republiky, takže niektoré návrhy sú-visiace s reformou verejnej správy boli zahrnuté do plánu, niektoré do doplnku a niektoré boli zahrnuté do zoznamu návrhov právnych predpisov predložených mimo plánu.
V priebehu roka 2001 vláda zrušila celkom desať úloh z plánu, takže v pláne zostalo 151 úloh; zoznam zrušených úloh je uvedený v tabuľke č. 2. Do konca roka 2001 nebolo (okrem zrušených úloh) z plánu predložených 23 a z doplnku tri návrhy právnych predpisov. Z nepredložených návrhov právnych predpisov v niektorých prípadoch predkladatelia požiadali o zrušenie úlohy resp. o odklad termínu predloženia. Keďže vláda 19. decembra 2001 uznesením č. 1203 schvá-lila Plán legislatívnych úloh vlády Slovenskej republiky na rok 2002 je dôvodné, aby úlohy z plánu na rok 2001 nepredložené do konca roka 2001 boli uznesením vlády zrušené, najmä s ohľadom na to, že aktuálne úlohy sú zahrnuté do nového plánu na rok 2002; zoznam návrhov právnych predpisov nepredložených do 31. de-cembra 2001 je uvedený v tabuľke č. 3.

Napriek vynaloženému úsiliu sa však v plnení úloh podľa plánu vyskytli určité nedostatky. Legislatívna rada vlády Slovenskej republiky zasadala pravi-delne týždenne a podľa potreby aj mimoriadne. Nepodarilo sa však dosiahnuť, aby ministri návrhy právnych predpisov predkladali v časovom predstihu tak, aby v mesiaci, v ktorom bola úloha uvedená v pláne, mohol byť návrh zákona ako vládny návrh predložený Národnej rade Slovenskej republiky, aj keď táto úloha vyplýva jednak z uznesenia vlády z 5. apríla 2000 č. 218, ako aj z uznese-nia vlády z 9. augusta 2000 č. 598. V hodnotenom období pretrvával stav, že ná-vrhy právnych predpisov boli predkladané až v mesiaci, v ktorom boli zapísané v pláne, prípadne i neskôr, a to aj v prípadoch, keď návrhy právnych predpisov boli prioritnými úlohami. 
Naviac oproti plánu bolo ministerstvami a ostatnými ústrednými orgánmi predložených 96 návrhov právnych predpisov, z toho 61 návrhov zákonov, 30 ná-vrhov nariadení vlády Slovenskej republiky, päť legislatívnych zámerov návrhov zákonov a jeden návrh zásad vlády.
Za rok 2001 bolo vláde predložených na zaujatie stanoviska tiež 96 návr-hov na vydanie zákonov predložených poslancami Národnej rady Slovenskej re-publiky.
Celkom teda bolo za rok 2001 predložených na prerokovanie vláde a jej legislatívnej rade 224 návrhov právnych predpisov (podľa plánu a mimo plánu), čo je o 73 viac, ako predpokladal plán na rok 2001. Plnenie predstavuje (po od-počítaní úloh zrušených vládou) 148,0 %. Ak sa k tomu pripočíta ešte 32 ná-vrhov, ktoré sa v I. štvrťroku 2001 prerokovali ako úlohy sklznuté z roku 2000, je to 256 návrhov právnych predpisov, čo je oproti plánu na rok 2001 o 104 návrhov viac a plnenie je potom 170,0%. Ak k týmto návrhom pripočítame ešte 96 po-slaneckých návrhov, je to celkom 352 návrhov a plnenie je až na 233,11 %. Pre-hľad je uvedený v tabuľke č. 4.
Za rok 2001 bolo prezidentom Slovenskej republiky vrátených na opä-tovné prerokovanie Národnej rade Slovenskej republiky celkom 19 zákonov. Išlo väčšinou o zákony, kde došlo k vráteniu v dôsledku prijatia pozmeňovacích návrhov poslancami Národnej rady Slovenskej republiky, resp. išlo o poslanecké návrhy; v štyroch prípadoch neboli po opätovnom prerokovaní Národnou radou Slovenskej republiky zákony prijaté ( poslanecký návrh novely zákona NR SR č. 387/1996 Z.z. o zamestnanosti v znení neskorších predpisov, vládny návrh no-vely zákona NR SR č. 308/1993 Z.z. o zriadení národného strediska pre ľudské práva, poslanecký návrh zákona, ktorým sa upravuje postup obce pri vymáhaní vynaložených finančných prostriedkov, vládny návrh novely zákona č. 92/1991 Zb. o podmienkach prevodu majetku štátu na iné osoby v znení neskorších pred-pisov). Zoznam zákonov vrátených prezidentom na opätovné prerokovanie Ná-rodnej rade Slovenskej republiky je uvedený v tabuľke č. 5. 

Legislatívna rada vlády Slovenskej republiky venovala pri posudzovaní návrhov právnych predpisov mimoriadnu pozornosť ich súladu s Ústavou Slo-venskej republiky a celým našim právnym poriadkom. Naďalej, ako sa konšta-tuje vyššie, zostáva problémom dodržiavanie termínov predkladania návrhov právnych predpisov, a to najmä s ohľadom na skutočnosť, že Komisia Európskej únie akceptuje splnenie úlohy v oblasti aproximácie práva až po prerokovaní a schválení návrhu zákona v Národnej rade Slovenskej republiky. Trvalá úloha pre ministrov je úloha uložená uznesením č. 972 z 29. novembra 2000, ktoré vláda prijala k správe o stave ústavnosti v Slovenskej republike, obdobne aj uznesením č. 12 z 10. januára 2002, z ktorých vyplýva úloha pre ministrov a pred-sedov ostatných ústredných orgánov štátnej správy, aby v súlade s čl. 132 Ústavy Slovenskej republiky, v prípade rozhodnutia Ústavného súdu Slovenskej repub-liky o nesúlade právnych predpisov uvedených v čl. 125 písm. a) a b), uviedli právne predpisy v ich pôsobnosti do súladu s ústavou, ústavnými zákonmi, zá-konmi a medzinárodnými zmluvami, ktorými je Slovenská republika viazaná, a to do šiestich mesiacov od vyhlásenia rozhodnutia Ústavného súdu Slovenskej re-publiky.
Legislatívna rada venovala pri prerokúvaní návrhov právnych predpisov pozornosť aj zákonom ustanoveným náležitostiam všeobecnej časti dôvodovej správy, akými sú stanovisko Ministerstva financií Slovenskej republiky k do-padu predloženého návrhu na štátny rozpočet podľa § 51 zákona NR SR č. 303/1995 Z.z. o rozpočtových pravidlách, vyjadrenie záverov prerokovania ná-vrhu zákona podľa zákona č. 106/1999 Z.z. o hospodárskom a sociálnom part-nerstve (zákon o tripartite) Radou hospodárskej a sociálnej dohody Slovenskej republiky. V záujme skvalitnenia legislatívneho procesu vláda 28. novembra 2001 uznesením č. 1130 schválila zmeny a doplnenia legislatívnych pravidiel vlády Slovenskej republiky. Postup pri príprave a predkladaní materiálov na rokovanie vlády, vrátane materiálov legislatívnej povahy, upravuje okrem legislatívnych pravidiel vlády aj smernica schválená 13. júna 2001 uznesením č. 512 a v súvis-losti so sprístupňovaním materiálov podľa zákona č. 211/2000 Z.z. o slobodnom prístupe k informáciám a elektronizáciou pripomienkového konania je postup upravený aj metodickým pokynom vydaným vedúcim Úradu vlády Slovenskej republiky na základe cit. uznesenia vlády.
Legislatívna rada v roku 2001 uskutočnila 53 zasadnutí. Prerokovala cel-kom 336 bodov programu, ktorými boli okrem dvoch bodov návrhy právnych predpisov. Početnosť bodov programu sa zvyšovala v dôsledku opätovného pre-rokúvania návrhov právnych predpisov legislatívnou radou po ich dopracovaní a opätovnom predložení, v dôsledku odloženia z programu rokovania na iný ter-mín alebo z dôvodu prerušenia rokovania o návrhoch právnych predpisov.

O tom, že legislatívna rada venovala kvalite prerokúvaných návrhov práv-nych predpisov mimoriadnu pozornosť svedčí aj skutočnosť, že z 334 bodov programu, keď boli prerokúvané návrhy právnych predpisov, odporučila vláde schváliť len 196 návrhov. Legislatívna rada neraz návrhy právnych predpisov musí posudzovať aj z hľadiska vecných súvislostí, najmä z pohľadu ich pre-viazanosti na iné právne predpisy. Predkladané návrhy právnych predpisov nie sú vždy náležite pripravené predkladateľmi pred predložením na rokovanie le-gislatívnej rady, čím sa stáva, že legislatívna rada neraz návrh musí vecne a právne dotvárať. Z uvedeného počtu prerokovaných návrhov právnych pred-pisov až 171 uložila predložiť na rokovanie vlády v novom znení upravenom podľa jej pripomienok a odporúčaní a 25 návrhov predložiť legislatívnej rade na opätovné rokovanie. Pri posudzovaní nových znení návrhov právnych predpisov z hľadiska zapracovania pripomienok a odporúčaní legislatívnej rady, predlože-ných na rokovanie vlády, v stanovisku sekcie vládnej legislatívy na rokovanie vlády je v niektorých prípadoch potrebné z dôvodu nedôsledného zapracovania pripomienok legislatívnej rady opätovne uplatniť pripomienky. To všetko má, okrem už uvedeného neskorého predkladania návrhov právnych predpisov, do-pad na včasnosť plnenia úloh podľa plánu. Aj pri prerokúvaní poslaneckých návrhov došlo k prerušeniu rokovania o nich, prípadne k odloženiu termínu pre-rokovania napr. na žiadosť poslanca, ktorý sa chcel prerokúvania návrhu zú-častniť. Z celkového počtu poslaneckých návrhov v 13 prípadoch legislatívna rada odporučila vláde s poslaneckým návrhom vysloviť súhlas a v 53 prípadoch nesúhlas.
Z predložených návrhov právnych predpisov vláda schválila 128 návrhov zákonov, z ktorých bolo 126 postúpených formou vládnych návrhov Národnej rade Slovenskej republiky. Ďalej schválila 46 nariadení vlády, z ktorých bolo už 40 vyhlásených v Zbierke zákonov Slovenskej republiky a schválila tiež 14 le-gislatívnych zámerov návrhov zákonov.
Ku skvalitneniu a zefektívneniu procesu tvorby právnych predpisov malo prispieť aj prerokúvanie návrhov právnych predpisov zásadného významu pred ich predložením legislatívnej rade v príslušnej stálej pracovnej komisii Legisla-tívnej rady vlády Slovenskej republiky, čo sa v ostatnom čase zo strany minis-trov a vedúcich ostatných ústredných orgánov štátnej správy pomerne málo vy-užíva, zrejme aj z dôvodu časovej tiesne.
Vláda Slovenskej republiky 19. decembra 2001 uznesením č. 1203 schvá-lila Plán legislatívnych úloh vlády Slovenskej republiky na rok 2002, ktorý ob-sahuje celkom 212 návrhov právnych predpisov, z toho v pláne 197 a 15 v prílohe. Z počtu obsiahnutého v pláne je 84 návrhov zákonov, 32 nariadení vlády, 7 le-gislatívnych zámerov návrhov zákonov a 74 aproximačných nariadení vlády, kto-rými sa má vykonávať Európska dohody o pridružení, uzatvorená medzi Európ-skymi spoločenstvami a ich členskými štátmi na strane jednej a Slovenskou re-publikou na strane druhej. Zákon, ktorým sa ustanovujú podmienky vydávania aproximačných nariadení vlády Slovenskej republiky prijala Národná rada Slo-venskej republiky 18. decembra 2001. Prioritné legislatívne úlohy vlády Sloven-skej republiky sú v pláne premietnuté tak, ako boli schválené uznesením vlády z 12. decembra 2001 č. 1154 prijatému k materiálu „Prioritné úlohy vlády Slo-venskej republiky vyplývajúce z Pravidelnej hodnotiacej správy Európskej ko-misie o pripravenosti Slovenskej republiky na členstvo v Európskej únii“ z 13. no-vembra 2001, pričom termíny v pláne sú najneskoršie možné termíny predloženia vládnych návrhov zákonov Národnej rade Slovenskej republiky, ktoré sú ešte v súlade so záväzkami Slovenskej republiky vyplývajúcimi z Národného programu pre prijatie acquis communautaire 2001 a z jednotlivých negociačných pozícií.
	Uplynulý rok 2001 podľa plnenia legislatívnych úloh za rok 2001 možno hodnotiť, vzhľadom na vyššie uvedené údaje, v celku pozitívne. Vládou Sloven-skej republiky a jej legislatívnou radou bolo prerokované, ako vyplýva z údajov v tabuľkách, značné množstvo návrhov právnych predpisov. No aj nastávajúce obdobie je veľmi náročné z hľadiska splnenia legislatívnych úloh zahrnutých do plánu. Vláda uznesením z 19. decembra 2001 č. 1203 k Plánu legislatívnych úloh vlády Slovenskej republiky na rok 2002 uložila členom vlády a predsedom ostat-ných ústredných orgánov štátnej správy, priebežne zabezpečovať plnenie úloh vyplývajúcich z tohto plánu. Vzhľadom na uvedené nie je potrebné k predkla-danej správe uznesením vlády prijímať ďalšie úlohy.